Telugu: ఆరాత్రే ఒక పేద బ్రాహ్మడు దొంగతనానికని భోజరాజు పడకగదిలో ప్రవేశించి ఒక మూల దాకున్నాడు ఆ బ్రాహ్మడు చదువుకున్నవాడు అయితే దారిద్ర్యం భరించలేక దొంగతనానికి పూనుకున్నాడు రాజుగారి పడకగదిలో చాలా రత్నాభరణాలు కనిపించాయి తీరా తీసుకోబోయేసరికి ఆయన అంతరాత్మ ఒప్పలేదు వట్టిచేతులతో వెళ్ళిపోవటమా వచ్చిన పని, పూర్తిచేసుకోవటమా అని చాలా సేపు తట పటాయించి దొంగతనం చేయగూడదని నిశ్చయించుకుని ఆయన బయటికి పోబోతుండగా భోజరాజూ ఆయన భార్య లీలావతీ గదిలోకి వచ్చారు బ్రాహ్మడు దాక్కున్నచోటే ఉండిపోయాడు.